b'\n_START_ARTICLE_\nTa\xc5\xa1\xc4\x8dica\n_START_SECTION_\n\xc5\xbdivljenjsko okolje\n_START_PARAGRAPH_\nNajdemo jo tako v gozdu kot na vrtu, edino na neporasli planjavi je ne sre\xc4\x8damo. Njeno \xc5\xbeivljenjsko okolje je grmovje, zlasti tisto, ki daje dovolj vlage, v kateri se dobro po\xc4\x8dutijo \xc4\x8dlenono\xc5\xbeci, ki so hrana ta\xc5\xa1\xc4\x8dic. J\xc3\xa9 pa tudi razno jagodi\xc4\x8devje.\n_START_SECTION_\n\xc5\xbdivljenjske navade\n_START_PARAGRAPH_\nTa\xc5\xa1\xc4\x8dica je samotarka, dru\xc5\xbebe pripadnikov svoje vrste ne prena\xc5\xa1a dobro, zato skrbi za meje svojega okoli\xc5\xa1a vse leto. Zlasti spomladi so ta\xc5\xa1\xc4\x8dice \xc5\xa1e posebej bojevite in se v\xc4\x8dasih stepejo med seboj. Takrat jih skrb za svoje ozemlje lahko pri\xc5\xbeene tako dale\xc4\x8d, da lahko napadejo lutko pti\xc4\x8da, ki ima oran\xc5\xbeno pobarvana prsa._NEWLINE_Nekatere ta\xc5\xa1\xc4\x8dice, ki gnezdijo v Sloveniji \xc4\x8dez zimo odletijo v tople kraje. Sem pa ta \xc4\x8das lahko prideje njihove vrstnice s severa (celo iz Rusije).\n_START_SECTION_\nGnezdenje\n_START_PARAGRAPH_\nGnezdo si spletejo med gostimi koreninami v gozdu. Gnezdo lahko najdemo tudi na okenski polici ali v cvetli\xc4\x8dnem lon\xc4\x8dku v bli\xc5\xbeini na\xc5\xa1ega doma.\n_START_SECTION_\nOgla\xc5\xa1anje\n_START_PARAGRAPH_\nTa\xc5\xa1\xc4\x8dica poje v ve\xc4\x8dernem mraku in zgodaj zjutraj, spomladi pa po cel dan.'